দক্ষিণবঙ্গে ফের বৃষ্টির পূর্বাভাস, পুজোর আগে চলবে দুর্যোগ?

ওয়েবডেস্ক-  আর হাতে গোনা মাত্র কয়েকটা দিন। তার পরেই বাঙালির প্রিয় উৎসব দুর্গাপুজো (Durga Puja)। জোরকদমেই চলছে সেই প্রস্তুতি। কিন্তু এবছরের পুজোর পড়েছে বর্ষার (Monsoon) মধ্যে। তাই চিন্তা মেঘ ঘনাচ্ছে। তাহলে কি এবার সঙ্গে ছাতা নিয়েই ঠাকুর দেখতে হবে? কারণ আবহাওয়া দফতর (Weather Office) আগেই জানিয়েছিল, আমাদের দক্ষিণবঙ্গ (South Bengal Weather ) থেকে বর্ষা বিদায় নেওয়ার সময় প্রায় ১০ অক্টোবর। কাজে এবছরের পুজো বর্ষার মধ্যেই।

এই মুহূর্তে সকাল থেকেই কড়া রোদে নাজেহাল মানুষ। সেইসঙ্গে রয়েছে আর্দ্রতাজনিত অস্বস্তি। ফের দক্ষিণবঙ্গে বৃষ্টির পূর্বাভাস দিল হাওয়া অফিস। ভারী বৃষ্টির সম্ভাবনা উত্তরবঙ্গেও।

আলিপুর আবহাওয়া দফতর (Alipur Weather Office) খবর, দক্ষিণবঙ্গের জেলাগুলিতে ফের একবার পুজোর মুখে বৃষ্টির পরিস্থিতি তৈরি হয়েছে। আগামী দিন পাঁচ-ছয়েক দক্ষিণবঙ্গের জেলাগুলিতে হালকা থেকে মাঝারি বৃষ্টির সম্ভাবনা রয়েছে। বৃষ্টির পাশাপাশি কোনও কোনও জেলায় ৩০ থেকে ৪০ কিলোমিটার বেগে ঝোড়ো হাওয়ার দাপট থাকতে পারে। তবে পুজোর আগে ভারী বৃষ্টির সম্ভাবনা নেই।  বুধ এবং বৃহস্পতিবার দক্ষিণবঙ্গের সব জেলায় বৃষ্টিপাতের সম্ভাবনা। আজ দক্ষিণবঙ্গের পূর্ব-পশ্চিম বর্ধমান, বীরভূম, মুর্শিদাবাদ, পুরুলিয়া, বাঁকুড়া, পূর্ব-পশ্চিম মেদিনীপুর, ঝাড়গ্রামে বৃষ্টিপাতের সম্ভাবনা বেশি রয়েছে।  আগামীকাল ও বৃষ্টি হবে। বুধবার এবং বৃহস্পতিবার পূর্ব-পশ্চিম বর্ধমান, বীরভূম, মুর্শিদাবাদ, পুরুলিয়া, বাঁকুড়া, পূর্ব-পশ্চিম মেদিনীপুর, ঝাড়গ্রাম এই জেলাগুলিতে বজ্রবিদ্যুৎসহ বৃষ্টির বেশি সম্ভাবনা রয়েছে।

আরও পড়ুন- আজ উত্তরবঙ্গ সফরে মুখ্যমন্ত্রী, দুপুরেই রওনা

কলকাতাতেও (Kolkata Weather) আগামী কয়েক দিন হালকা থেকে মাঝারি বৃষ্টির পূর্বাভাস রয়েছে। দুর্গাপুজোর আগে কলকাতায় ভারী বৃষ্টির সম্ভাবনা নেই। তবে আর্দ্রতাজনিত (Humidity) অস্বস্তি বজায় থাকবে। শুক্র ও শনিবারও ঝড় বৃষ্টির পূর্বাভাস রয়েছে।

আজ দিনের সর্বোচ্চ তাপমাত্রা ৩৪ ডিগ্রি সেলসিয়াস, সর্বনিম্ন তাপমাত্রা ২৮ ডিগ্রি সেলসিয়াস।

তবে উত্তরবঙ্গের (North Bengal Weather) ক্ষেত্রে পরিস্থিতি আলাদা। ভারী বৃষ্টির সম্ভাবনা রয়েছে। বিশেষ করে উত্তরবঙ্গের উপরের দিকে দুই জেলা জলপাইগুড়ি এবং আলিপুরদুয়ার জেলায় রয়েছে ভারী বৃষ্টির সম্ভাবনা। উত্তরবঙ্গের বাকি জেলাগুলিতেও কম-বেশি বৃষ্টি হতে পারে।

দেখুন আরও খবর-